CELEX: 22006D0111
Language: lt
Date: 1132617600000
Title: 2006/111/EB: 2005 m. lapkričio 22 d.  AKR–EB Ministrų Tarybos sprendimas Nr. 6/2005, dėl likusių 482 milijonų EUR iš sąlyginės devintojo EPF 1 milijardo EUR sumos skyrimo ir panaudojimo bendradarbiavimui su AKR šalimis

18.2.2006   
            
            
               LT
            
            
               Europos Sąjungos oficialusis leidinys
            
            
               L 48/19
            
         AKR–EB MINISTRŲ TARYBOS SPRENDIMAS Nr. 6/2005
   2005 m. lapkričio 22 d.
   dėl likusių 482 milijonų EUR iš sąlyginės devintojo EPF 1 milijardo EUR sumos skyrimo ir panaudojimo bendradarbiavimui su AKR šalimis
   (2006/111/EB)
   AKR–EB Ministrų Taryba,
   atsižvelgdama į 2000 m. birželio 23 d. Kotonu pasirašytą AKR–EB partnerystės susitarimą, ypač į jo I priedo 8 dalį,
   kadangi:
   
               (1)
            
            
               Remiantis AKR–EB partnerystės susitarimo XVIII deklaracija, iš visos 13,5 milijardo EUR sumos, skirtos AKR šalims devintajame Europos plėtros fonde (EPF) tik 12,5 milijardo EUR buvo tuoj pat skirta 2003 m. balandžio 1 d. įsigaliojus Finansiniam protokolui.
            
         
               (2)
            
            
               Taryba, atsižvelgdama į šalies strategijos dokumentų vidurio laikotarpio apžvalgos išvadas ir į EPF veiklos rezultatų apžvalgą, nusprendė iki 2005 metų pabaigos priimti sprendimą dėl antros 250 milijonų EUR išmokos dalies mobilizavimo vandens infrastruktūros priemonei bei dėl likusių 500 milijonų EUR sumos iš sąlyginės 1 milijardo EUR sumos panaudojimo, dėl ko bus susitarta.
            
         
               (3)
            
            
               Devintojo EPF lėšos, įskaitant visų ankstesniųjų EPF likučius, bus galutinai paskirtos iki 2007 m. pabaigos, tačiau vis dėlto Bendrijai nebus suteikta galimybė pilnai įvykdyti savo tarptautinius įsipareigojimus ir reaguoti į naujas tarptautines iniciatyvas.
            
         
               (4)
            
            
               Paraiškų likusiems 482 milijonams EUR iš sąlyginės 1 milijardo EUR sumos atranka buvo atlikta remiantis AKR–EB partnerystės susitarime numatytais įsipareigojimais bei tarptautiniu mastu dar neįvykdytais AKR–EB įsipareigojimais, atsižvelgiant į skubos ir skurdo principus, į pagalbos koncentraciją ir lėšų įsisavinimo gebėjimus.
            
         
               (5)
            
            
               Pagal esamus Verslo vystymo centro (VVC) ir Techninio žemės ūkio ir kaimo bendradarbiavimo centro (ŽŪVC) įgyvendinimo modalumus numatoma, kad metinės biudžeto reikmės sudarys atitinkamai 18 milijonų EUR ir 14 milijonų EUR. Todėl siūloma, laikantis AKR–EB partnerystės susitarimo I ir III priede numatytų reikalavimų, iš ilgalaikės plėtros paketo likusio sąlyginio milijardo išteklių numatyti skirti 32 milijonus EUR VVC ir ŽŪVC veiklai 2006 metais.
            
         
               (6)
            
            
               Atsižvelgiant į didelius lūkesčius, kuriuos sukėlė ES Energetikos iniciatyva, į esminį energijos vaidmenį siekiant tūkstantmečio plėtros tikslų ir į tai, kaip svarbu skurstantiems teikti ekonomiškos ir aplinkai žalos nedarančios energijos paslaugas, siūloma pasiūlyto AKR–ES Energetikos fondo finansavimui skirti 220 milijonų EUR orientacinę sumą iš sąlyginių likučių, ir šiuo tikslu perkelti visą šią sumą į AKR vidaus paketą.
            
         
               (7)
            
            
               Siekiant sumažinti naudą gaunančių AKR šalių pažeidžiamumą dėl būtiniausių produktų kainų svyravimų, siūloma iš sąlyginio milijardo likučio 25 milijonų EUR orientacinę sumą numatyti su būtiniausiais produktais susijusios rizikos valdymo finansavimo priemonei, kaip nurodyta AKR–EB partnerystės susitarimo 68 straipsnio 5 dalyje, ir šiuo tikslu perkelti šią sumą į AKR vidaus paketą.
            
         
               (8)
            
            
               Siūloma iš sąlyginio milijardo likučio 30 milijonų EUR numatyti skirti pradiniam gebėjimų formavimo programos etapui, kad AKR galėtų prisitaikyti prie naujų Bendrijos sanitarijos ir fitosanitarijos taisyklių bei šiuo tikslu perkelti visą šią sumą į AKR vidaus paketą.
            
         
               (9)
            
            
               Siekiant prisidėti prie visos Afrikos paramos programos siūloma iš sąlyginio milijardo likučio numatyti skirti 50 milijonų EUR orientacinę sumą, ir šiuo tikslu perkelti šią sumą į AKR vidaus paketą.
            
         
               (10)
            
            
               Pagreitinta finansavimo iniciatyva „Švietimas visiems“ pirmiausia priklauso nuo esamų finansavimo mechanizmų šalyse partnerėse. Kadangi pasirodė neįmanoma suteikti sistemingos paramos pagreitintai iniciatyvai, 2004 m. atliekant vidurio laikotarpio apžvalgą, siūloma iš sąlyginio milijardo likučių 63 milijonų EUR orientacinę sumą numatyti skirti pagreitintai finansavimo iniciatyvai ir šiuo tikslu perkelti šią sumą į AKR vidaus paketą.
            
         
               (11)
            
            
               Atsižvelgiant į 2005 m. birželio 24 d. EKR ir EB Ministrų Tarybos pasiektą susitarimą, siūloma 62 milijonus EUR skirti Pasauliniam fondui kovai su ŽIV/AIDS, tuberkulioze ir maliarija,
            
         NUSPRENDĖ:
   1 straipsnis
   482 milijonų EUR išmoka iš sąlyginės devintojo Europos plėtros fondo 1 milijardo EUR sumos skiriama ir paskirstoma taip:
   
               a)
            
            
               352 milijonų EUR suma – Finansinio protokolo 3 dalies a punkte nurodytam ilgalaikės plėtros paramos paketui;
            
         
               b)
            
            
               48 milijonų EUR suma – Finansinio protokolo 3 dalies b punkte nurodytam regioninio bendradarbiavimo ir integracijos paketui;
            
         
               c)
            
            
               82 milijonų EUR suma – Finansinio protokolo 3 dalies c punkte nurodytai investicijų infrastruktūros priemonei.
            
         Ši suma panaudojama pagal šio sprendimo 2 straipsnį, perkeliant 320 milijonų eurų sumą iš ilgalaikės plėtros paramos paketo ir 82 milijonų eurų sumą iš investicijų infrastruktūros priemonės į regioninio bendradarbiavimo ir integracijos paketo AKR skirtą vidaus sumą.
   2 straipsnis
   482 milijonų EUR išmoka skiriama finansuoti šias priemones:
   
               a)
            
            
               iki 220 milijonų EUR suma – ES Energetikos iniciatyvai;
            
         
               b)
            
            
               iki 25 milijonų EUR suma – tarptautinei biržos prekių rizikos valdymo finansavimo priemonei AKR šalims;
            
         
               c)
            
            
               orientacinė 30 milijonų EUR suma skiriama padėti AKR šalims prisitaikyti prie naujų ES sanitarijos ir fitosanitarijos taisyklių;
            
         
               d)
            
            
               iki 50 milijonų EUR suma skiriama stiprinti Afrikos Sąjungą vykdant savo įgaliojimus visos Afrikos mastu;
            
         
               e)
            
            
               orientacinė 63 milijonų EUR suma – parama pagreitintai iniciatyvai „Švietimas visiems“;
            
         
               f)
            
            
               iki 62 milijonų EUR suma skiriama kaip įnašas į Pasaulinį fondą kovai su ŽIV/AIDS, tuberkulioze ir maliarija;
            
         
               g)
            
            
               32 milijonai EUR iš Finansinio protokolo 3 dalies a punkto i ir ii papunktyje nurodyto ilgalaikės plėtros paramos paketo skiriami Verslo vystymo centro (VVC) ir Techninio žemės ūkio ir kaimo bendradarbiavimo centro (ŽŪVC) biudžetui finansuoti.
            
         3 straipsnis
   Šis sprendimas įsigalioja jo priėmimo dieną.
   
      Priimta Briuselyje, 2005 m. lapkričio 22 d.
      
         
            AKR–EB Ministrų Tarybos vardu
         
         
            Pirmininkas
         
         A. JOHNSON